stanford-oval/wikipedia huggingface dataset:
פאל שומודי (הומוריסט)
ביוגרפיה

אין פרטים על חייו בתקופה שלפני השואה. הוא גויס לשרות העבודה בשנת 1944 (עבודות כפייה ליהודים עבור הצבא ההונגרי), אך בהשוואה לעובדי כפייה יהודים אחרים, שובץ גם הוא ליד בודפשט בפלוגה יהודית מובחרת של אינטלקטואלים מבודפשט ובה היו גם 16 תלמידים של בית המדרש לרבנים בבודפשט. כמה דמויות בקבוצה זו הפכו מאוחר יותר מוכרות מאוד, בעלי שם כמו המשורר ג'רג' שומיו, פרנץ קארינתי, לאסלו אוראי (אז אונגאר), לימים פרופסור לרפואה, ויאנוש קומלוש).
משנת 1946 הוא הופיע ברדיו ההונגרי עם ההומורסקות שלו. משנת 1952 היה כתב של העיתון ההיתולי לודאש מתי. הוא הופיע בקביעות בטלוויזיה ובתיאטרון הקברט של הרדיו, שם בן זוגו היה במקרים רבים חברו העיתונאי וההומוריסט, ג'רג' מיקש. הוא היה מחבר-שותף למערכונים הבאים (בין היתר): שתי השמועות, המשחק הגדול, שני הליצנים, פרשן מבוקש, אב ובנו בגן החיות, פינג-פונג. הוא כתב הומורסקות, סקצ'ים, סאטירות. יצירותיו בוצעו על ידי תיאטרונים רבים כמו: הבמה העליזה, הווריאטה הקאמרי, בימת מיקרוסקופ ובימת רדנוטי מיקלוש.
מספר הופעות הבכורה של יצירותיו שנרשמו על שמו במאגר התיאטרון: 13.
עבודותיו > ספריו

פסטורלה (שירים, 1945)
סצנות, מהתילות (עם שאנדור קישיו, 1960)
דקמרון של בודפשט (הומורסקות, 1964)
אני רץ אחר כספי (הומורסקות, קריקטורות, עם הגרפיקאי אישטוואן הגדוש, 1966)
דקמרון חדש של בודפשט (הומורסקות, 1968)
נא להאנח (הומורקות, קריקטורות, עם הגרפיקאי ג'רג' וארנאי, 1985)
עבודותיו > תוכניותיו בטלוויזיה

מועדון ההומוריסטים (סדרה, 1971–1972)
אהבה במחיר מבצע (סרט טלוויזיה עם רוברט באן, 1974)
עבודותיו > משחקי הרדיו שלו

אבל מאוחר (1948)
יחד על הדנובה (1950)
אה, זה מאוד נוגע ללב (1958)
קול שמחפש משחק קול ברדיו (1960)
דג שתפס שועל (1963)
עבודותיו > בקברט של הרדיו

ספר הג'ונגל של בודפשט (מחבר משותף: ג'רג' מיקש, 1963)
דיירי משנה בשדה הדם
בחירת שעיר לעזאזל
דיגולטו
דקמרון של בודפשט 1–2. ( בימת קארינתישל הרדיו ההונגרי 1979)
סחרחורת הנישואין (1992)
מסתרי אפיית הבלינצ'ס (1993)
הוקרה

טבעת קארינתי (1978), במשותף עם ג'רג' מיקש
לקריאה נוספת

מיקלוס קפושי (עורך): לקסיקון ההומור (2001) ISBN 963-86162-3-7
מאגר התיאטרון
לאסלו מיילאט מיקש: עדויותיו של הומוריסט מדוכא (הוצאת גלוריה, 2008)
קברט הרדיו - 1975 ISBN 963-223-054-X
קברט הרדיו - 1978 ISBN 963-223-130-9
טיוודאר פרקשהאזי : 22 טיפשים מקברט הרדיו (1987) ISBN 963-500-520-2
פיל טיילור

פיל טיילור (באנגלית: Philip Henry Taylor; ‏ 18 בספטמבר 1917 - 1 בדצמבר 2012) היה כדורגלן ומאמן כדורגל אנגלי.
קריירת משחק

טיילור נולד בבריסטול והחל את קריירת המשחק שלו בקבוצה המקומית של עיר הולדתו, בריסטול רוברס, עד שבמרץ 1936 חתם בליברפול, בעבור 5,000 ליש"ט ובעבור השחקן טד הארת'היל שעבר לבריסטול. את הופעת הבכורה שלו ערך טיילור ב-28 במרץ במשחק ליגה מול דרבי קאונטי שהסתיים בשוויון 2-2, בו כבש טיילור את שער השוויון המאוחר. טיילור הצטרף לליברפול כחלוץ מרכזי צעיר עם פוטנציאל רב, אך תחת שרביטו של ג'ורג' קיי הוסב תפקידו לבלם, תפקיד בו התפתח טיילור לשחקן הגנה מסוגנן ושלו.
טיילור היה חלק מהקבוצה זוכת האליפות של עונת 1946/1947, כאשר הופיע ב-35 משחקים, בהם כבש שער אחד. טיילור ערך 3 הופעות במדי נבחרת אנגליה, את הופעת הבכורה ערך ב-18 באוקטובר 1947 במשחק במסגרת אליפות הבית הבריטית בו ניצחה אנגליה 0–3 את ויילס.
בעונת 1949/1950 קיבל טיילור את תפקיד הקפטן והוליך את הקבוצה לגמר גביע ההתאחדות בו הפסידו האדומים לארסנל 0-2. בסך הכול שיחק טיילור 345 משחקים במדי ליברפול והבקיע 34 שערים. כאשר פרש בשנת 1954 הצטרף טיילור לצוות המאמנים באנפילד.
קריירת אימון

טיילור התמנה למאמן ליברפול ב-1956 כאשר המאמן דון ולש פוטר לאחר שלא הצליח להחזיר את המועדון לליגה הבכירה. טיילור לקח את המושכות והיה נחוש להחזיר את ליברפול למקום אליו היא שייכת והחתים מיידית את אלן אקורט, טומי יאנגר ומי שעתיד היה להיות בורג מרכזי בליברפול במשך למעלה מארבעים שנה - רוני מוראן.
עם זאת, לא הצליח טיילור להשיג את המטרה שהציב לעצמו, ולאחר התחלה פושרת לעונת 1959/1960 הוא התפטר באומרו ש"המאמץ הכרוך בלנסות לעלות ליגה התברר כיותר מדי". טיילור אמר לעיתון הליברפול אקו על החלטתו הקשה - "לא משנה כמה גדולה הייתה האכזבה של המנהלים מכשלוננו לעלות בחזרה לליגה הבכירה, היא לא הייתה גדולה מאכזבתי שלי. הפכתי זאת למטרה שלי. כיוונתי את לבי לכך ושאפתי לכך עם כל האנרגיה שיכולתי לאגור. שאיפתי לא הספיקה ועכשיו הגיע הזמן להעביר את התפקיד למישהו אחר ולראות אם הוא יצליח במידה רבה יותר." כך אכן היה, כאשר למחליפו בתפקיד של טיילור מונה ביל שאנקלי.
פיל ים

| פיל ים |
| --- | --- |
 פיל ים דרומי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי ים
תת־משפחה:: מונכיים
שבט:: פילי ים
סוג:: פיל ים
מינים
 פיל ים צפוני  פיל ים דרומי
שם מדעי
 Mirounga ‏גריי, 1827

פיל ים (שם מדעי: Mirounga) הוא סוג של יונק ימי המשתייך למשפחת כלבי הים. הוא הסוג היחיד המשתייך לשבט פילי ים (Miroungini).
תפוצתו באנטארקטיקה ובסביבתה, בחלק הדרומי של האוקיינוס האטלנטי והאוקיינוס השקט. פיל הים הוא הגדול מבין כל מיני המשפחה. הזכר יותר גדול מהנקבה (ראו דו-צורתיות זוויגית).
בסוג נכללים שני מינים:
| שם | שם מדעי | תמונה/איור | משקל | שימור |
| --- | --- | --- | --- | --- |
| פיל ים צפוני | Mirounga angustirostris |  | משקל: 640-2,300 ק"ג | שימור LC |
| פיל ים דרומי | Mirounga leonina |  | משקל: 900-4,000 ק"ג | שימור LC |
מאפיינים

זכר פיל-הים מאופיין באף גדול ונפוח (המזכיר את חדק הפיל), והוא בדרך כלל מגיע לאורך 5 מטרים ולמשקל 2,700 ק"ג. יש זכרים שהגיעו אף למשקל של 4000 ק"ג[דרוש מקור]. חלק גדול ממשקלו נובע משכבת שומן המצויה תחת עורו, והיא דואגת לשימור חום גופו כשהוא שוהה במים הקרים, וכן מקנה לגופו מבנה גמיש וזורם המאפשר לו שחייה מהירה ביותר. למרות צורתם המגושמת, הם יכולים לנוע מהר מבני אדם על פני משטחי חול ישרים. אפו של פיל הים משמש להשמעת קולות רמים, במיוחד בתקופת הזיווג. כמו כן הוא משמש ללכידת לחות, דבר הנחוץ בתקופות השהייה הארוכות על היבשה בזמן התחדשות העור.
פיל ים יכול לשהות עד כמאה דקות מתחת למים, בזכות מספר מאפיינים פיזיולוגיים ייחודיים למדי: קיומם של מאגרי דם בבטנו, ריכוז גבוה של תאי דם אדומים בדמו, וריכוז גבוה של מיוגלובין בשריריו. מבין היונקים, רק לווייתנאים צוללים לפרקי זמן ממושכים יותר מאשר פילי ים. הוא צולל בממוצע ל-450 מטרים אבל יכול להגיע גם ל-1500 ויותר בחיפוש אחר מזון אהוב, דוגמת דיונונים, תמנונים, פינגווינים, צלופחים ועוד. אורך חיי פיל הים הוא כ-23 שנים אצל נקבות וכ-20 שנים אצל זכרים.
לקריאה נוספת

סוזן קייסי, מסיבת חוף - חייו של פיל הים הדרומי, נשיונל ג'יאוגרפיק ישראל, גיליון 126, נובמבר 2008
הניו יורק טיימס, פילי ים ישנים בזמן צלילה במעמקים, באתר הארץ, 25 באפריל 2023
פיל ים דרומי צעיר
פרארי BR20

| --- | --- |
אין תמונה חופשית
 מאפיינים כלליים
 יצרן:  פרארי
 שנות ייצור:  2021
 יחידות שיוצרו:  1
 הרכבה:  איטליה איטליה: מפעל פרארי במרנלו
 חברת אם:  פרארי אן. וי
 סיווג:  מכונית ספורט
 מרכב:  מרכב קופה בעלת שתי דלתות
 אורך:  4,998 מ"מ
 רוחב:  1,980 מ"מ
 גובה:  1,383 מ"מ
 בסיס גלגלים:  2,990 מ"מ
 מפרט טכני
 קשר:  פרארי GTC4Lusso, פרארי רומא
פרארי BR20 (באנגלית: Ferrari BR20) היא מכונית ספורט במרכב קופה, בעלת שני מקומות ישיבה, שיוצרה על ידי פרארי בשנת 2021. היא נחשפה ב-11 בנובמבר 2021. היא נבנתה עקב בקשה מיוחדת של לקוח. היא מבוססת על פרארי GTC4Lusso.
עיצוב

העיצוב החיצוני שלה מבוסס בעיקרו על ה-GTC4Lusso אך משלב גם אלמנטים על פי בחירתו של הלקוח וגם מפרארי רומא. גם תא הנוסעים מעוצב על פי בקשתו של הלקוח אך גם הוא משלב אלמנטים רבים מה-GTC4Lusso ומהרומא.
מפרט טכני

פרארי לא חושפת כעת את הפרטיים הטכניים.
הערות שוליים

↑  Ferrari BR20 revealed: one-off, GTC4Lusso-based V12 coupe, Top Gear, ‏2021-11-11 (באנגלית)
↑  Ferrari BR20: Fastback-Einzelstück auf GTC4Lusso-Basis mit V12, Motor1.com (בגרמנית)
↑  Ferrari BR20, la gran turismo col V12 unica al mondo, Motor1.com (באיטלקית)
| פרארי |
| --- | --- | --- |
| אישיים | אנצו פרארי - מייסד החברה • ג'ון אלקן יו"ר ומנכ"ל החברה הנוכחי • פיירו פרארי - סגן היו"ר (בנו של אנצו פרארי) • פלאביו מאנזוני (המעצב הראשי) |  |
| כלי רכב נוכחיים | פרארי 812 סופרפאסט • פרארי פורטופינו • פרארי מונזה SP • פרארי F8 טריבוטו • פרארי SF90 סטרדלה • פרארי רומא • פרארי 296 GTB • פרארי דייטונה SP3 |  |
| פארקים | פרארי וורלד • פרארי לנד |  |
| מוזיאונים | מוזיאון פרארי • מוזיאון קאסה אנצו פרארי |  |
| מפעלים | מפעל פרארי במרנלו |  |
| מרוצים | פיוראנו (מסלול מרוצים) • סקודריה פרארי • אקדמיית פרארי לנהגים |  |
| מנועי פרארי | V6 F1 טורבו • F163 • F160 • F154 • F140 |  |
| שונות | פרארי בהתאמה אישית • פרארי אן. וי - חברת החזקות המחזיקה בבעלות פרארי |  |
|  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  |
פרארי F12 TRS

| --- | --- |

 מאפיינים כלליים
 יצרן:  פרארי
 שנות ייצור:  2014
 יחידות שיוצרו:  2
 הרכבה:  איטליה איטליה: מפעל פרארי במרנלו
 סיווג:  מכוניות ספורט
 מרכב:  קבריולה בעלת שתי דלתות
 מפרט טכני
 מנוע:  מנוע בנזין V12 בנפח 6.3 ליטר המספק 740 כ"ס
 הילוכים:  תיבת הילוכים כפולת מצמדים בעלת שבעה הילוכים
 מהירות מרבית:  340 קמ"ש
פרארי F12 TRS (באנגלית: Ferrari F12 TRS) היא מכונית ספורט במרכב קבריולה, בעלת שני מקומות ישיבה, שיוצרה על ידי פרארי בשנת 2014. היא נחשפה ביוני 2014 ויוצרה בשני עותקים אחד בצבע אדום ואחד שחור שהוצגה מאוחר יותר. היא מבוסס על הפרארי F12 ברלינטה ויוצרה עבור בקשה מיוחדת של לקוח.
עיצוב

העיצוב החיצוני והפנימי מבוסס על ה-F12 ברלינטה אך מעוצב גם על פי בחירתו של הלקוח. העיצוב החיצוני מעוצה עם יותר קימורים ובסגנון של מכונית קונספט, חישוקי הגלגלים יותר גדולים ומעוצבים באופן שונה, פנים המכונית מעוצב גם באופן שונה מה-F12 אך בעל אותו סגנון.
מפרט טכני

היא כוללת מנוע בנזין V12 צילינדרים בנפח 6.3 ליטר המספק 740 כ"ס ב-8,250 סל"ד ומומנט מרבי של 70.4 קג"מ ב-6,000 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.1 שניות ומגיעה למהירות מרבית של 340 קמ"ש.
גלריה

מבט קדמי
מבט לצד
מבט אחורי
פנים
הערות שוליים

↑  Ferrari F12 TRS officially revealed, lacks KERS [video], Motor1.com (באנגלית)
↑  Black Ferrari F12 TRS spotted in Spain, Motor1.com (באנגלית)
| פרארי |
| --- | --- | --- |
| אישיים | אנצו פרארי - מייסד החברה • ג'ון אלקן יו"ר ומנכ"ל החברה הנוכחי • פיירו פרארי - סגן היו"ר (בנו של אנצו פרארי) • פלאביו מאנזוני (המעצב הראשי) |  |
| כלי רכב נוכחיים | פרארי 812 סופרפאסט • פרארי פורטופינו • פרארי מונזה SP • פרארי F8 טריבוטו • פרארי SF90 סטרדלה • פרארי רומא • פרארי 296 GTB • פרארי דייטונה SP3 |  |
| פארקים | פרארי וורלד • פרארי לנד |  |
| מוזיאונים | מוזיאון פרארי • מוזיאון קאסה אנצו פרארי |  |
| מפעלים | מפעל פרארי במרנלו |  |
| מרוצים | פיוראנו (מסלול מרוצים) • סקודריה פרארי • אקדמיית פרארי לנהגים |  |
| מנועי פרארי | V6 F1 טורבו • F163 • F160 • F154 • F140 |  |
| שונות | פרארי בהתאמה אישית • פרארי אן. וי - חברת החזקות המחזיקה בבעלות פרארי |  |
|  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  |
פינגווין גדול

| פינגווין גדול |
| --- | --- |
 פינגווין קיסרי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פינגווינאים
תת־סדרה:: תרופודה
משפחה:: פינגווינים
סוג:: פינגווין גדול
מינים
 פינגווין קיסרי  פינגווין מלכותי
שם מדעי
 Aptenodytes ‏מילר, 1778
תחום תפוצה


פינגווין גדול (שם מדעי: Aptenodytes) הוא סוג בן שני מינים חיים של פינגווינים גדולים, החיים בעיקר בקוטב הדרומי והמים הקרים שבאזור זה. שני המינים הם הגדולים ביותר בקרב הפינגווינים ואף בקרב קבוצת עופות מפותחים חסרי שיניים.
מיני הסוג

פינגווין קיסרי – המין הגדול ביותר בקבוצת עופות מפותחים חסרי שיניים ובסדרת הפינגווינים. חי בעיקר באנטארקטיקה ומתרבה בה בחורף הקשה. נפוץ גם בימים סביבה.
פינגווין מלכותי – המין השני בגודלו בסדרה. נפוץ בצפון אנטארקטיקה ובאיי פוקלנד ובעוד איים דרומיים. מפליג לנדידות ארוכות יותר מקרובו בלב ים.
aptenodytes ridgeni - מין נכחד אשר חי בניו זילנד בתקופת ה-פליוקן.
פקס כריסטי

| --- | --- |

 מדינה:  בלגיה 
 מטה הארגון:  ברלין 
 תקופת הפעילות:  1945–הווה (כ־79 שנים) 
 פרסים והוקרה:  פרס אונסק"ו לחינוך לשלום (1983) 
 www.paxchristi.net
 
לוגו הארגון
פּקס כריסטי (בלטינית: Pax Christi, מילולית "שלום נוצרי") הוא ארגון המגדיר עצמו כארגון שלום קתולי.
היסטוריה

הארגון הוקם בצרפת בשנת 1945, במטרה לפייס בין הצרפתים לגרמנים עם תום מלחמת העולם השנייה. נכון ל-2007 הארגון פועל ביותר מ-60 מדינות.
בין השנים 1999 ל-2007 שימש כנשיא הארגון הפטריארך הלטיני מישל סבאח.
פקס כריסטי תומך באופן גלוי בפלסטינים במאבקם נגד ישראל ותומך במאמצי BDS להטלת חרמות על מדינת ישראל.
ביולי 2017 התפטר ראש הארגון, הבישוף מנפרד שאואר, בטענה כי הארגון לוקה באנטישמיות ופעיל בהתקפות על יהודים באוסטריה ועל מדינת ישראל וכי הנושא אינו עולה בקנה אחד עם עמדותיו. עוד הוסיף כי לדעתו כל צורה של אנטישמיות היא מבישה ויש לבקרה בחריפות.
פרופסור ג'רלד שטיינברג, ראש ארגון NGO Monitor, ציין כי פקס כריסטי מעורב באופן כבד בפעילות של קבוצות אנטישמיות, כולל BDS, פועל לקידום ניתוק קשרים כלכליים עם ישראל על ידי מדינות אירופה והקים את ארגון EAPPI המגדיר את ישראל כמדינת אפרטהייד.
הערות שוליים

↑  AUSTRIAN BISHOP RESIGNS FROM NGO OVER ANTISEMITISM AT PALESTINIAN EVENT, באתר Jpost, יולי 2017
| --- | --- |
בקרת זהויות :  NLI: 987007266453205171  BnF: cb120980603 (data)  ISNI: 0000 0000 9933 3841  LCCN: n80065878  NKC: ko2007396789  SUDOC: 02933148X  VIAF: 147436466   WorldCat (עם VIAF): 147436466 
ערך זה הוא קצרמרבנושא נצרות. אתם מוזמנים לתרום לוויקיפדיה ו.
פינגווין זנב-מכחול

| פינגווין זנב-מכחול |
| --- | --- |
 פינגווין אדלי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פינגווינאים
תת־סדרה:: תרופודה
משפחה:: פינגווינים
סוג:: פינגווין זנב-מכחול
מינים
 פינגווין לבן-אוזן  פינגווין רצועת-הסנטר  פינגווין אדלי
שם מדעי
 Pygoscelis ‏ואגלר, 1832

פינגווין זנב-מכחול (שם מדעי: Pygoscelis) הוא סוג קטן של פינגווינים בינוניים החיים באנטארקטיקה וסביבתה, בעיקר באביב.
מינים

בסוג שלושה מינים:
| שם | שם מדעי | תמונה | תפוצה |
| --- | --- | --- | --- |
| פינגווין לבן-אוזן | Pygoscelis papua |  |  |
| פינגווין רצועת-הסנטר | Pygoscelis antarctica |  |  |
| פינגווין אדלי | Pygoscelis adeliae |  |  |

מינים נוספים מהסוג שנכחדו:
Pygoscelis grandis
Pygoscelis calderensis
Pygoscelis tyreei
פיל ים צפוני

| פיל ים צפוני |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלבי ים
סוג:: פיל ים
מין:: פיל ים צפוני
שם מדעי
 Mirounga angustirostris ‏גיל, 1866
תחום תפוצה


פיל ים צפוני (שם מדעי: Mirounga angustirostris) הוא המין הקטן מבין שני המינים בסוג פיל ים.
מאפיינים

מין זה מצוי במזרח האוקיינוס השקט. אורכו של הזכר נע בין 4 ל-5 מטרים, בעוד משקלו נמצא בדרך כלל בטווח של 1,500 עד 2,300 ק"ג; למרות זאת, נמצאו זכרים שהגיעו למשקל עצום של 3,700 ק"ג. הנקבות קטנות מהזכרים בהרבה (דוגמה לדו-צורתיות זוויגית): אורכן כ-3 מטרים ומשקלן נע בין 400 ל-900 ק"ג.
פיל הים מחפש את מזונו באוקיינוס: הזכר מחפש מזון בסביבות המדף היבשתי, בעוד הנקבה מחפשת אותו באוקיינוס הפתוח. פילי הים מבלים את רוב חייהם בים, ועולים על היבשה רק פעמיים בשנה, כדי להתרבות ולהמליט גורים בחורף, או כדי להשיל את עורם ולגדל עור חדש בקיץ. בגלל הריחוק ממקורות המזון שלהם, פילי הים צמים במהלך תקופת שהותם על היבשה, בעוד הנקבות צמות חמישה שבועות והזכרים צמים שלושה. על מנת לחסוך אנרגיה, פילי הים מפחיתים את תנועותיהם למינימום הדרוש במהלך שהותם על החוף. במהלך הצום, פילי הים עשויים להשיל כשליש ממשקל גופם. פילי הים צדים בים באופן אקטיבי תוך תנועה מתמדת, בשונה מכלבי הים, שעולים על החוף על מנת לנוח מהציד.
פילי הים הצפוניים עולים על החוף בחודשים דצמבר-ינואר על מנת להמליט צאצאים ולהתרבות. לאחר צום של ארבעה חודשים, הנקבה ממליטה את הגור היחיד שלה. לאחר שנגמרה אספקת החלב, מתחיל שלב ההזדווגות עם הזכרים (כאשר כל נקבה מזדווגת עם מספר זכרים, מערכת הרבייה פוליגמית). בעונת הרבייה, זכרים נוטים להילחם זה בזה על זכות ההזדווגות עם נקבה.
גלריה

זכרים במלחמה
הערות שוליים

↑  פיל ים צפוני באתר הרשימה האדומה של IUCN
| --- | --- |
בקרת זהויות :  NLI: 987007533830805171
פלזמת קווארקים-גלואונים

פלזמת קווארקים-גלואונים (באנגלית: Quark-gluon plasma) היא מצב צבירה של החומר שבו הקווארקים מופרדים מהגלואונים ואינם כלואים יחד בתוך ההאדרונים. שמה ניתן לה כהקבלה לפלזמה רגילה, שבה אטומים נייטרליים מבחינת מטען חשמלי מופרדים לאלקטרונים חופשיים וליונים, כלומר לחלקיקים בעלי מטען. באופן דומה, בפלזמת קווארקים-גלואונים, האדרונים כדוגמת פרוטונים ונייטרונים מופרדים לקווארקים וגלואונים.
פלזמת קווארקים-גלואונים יכולה להיווצר רק בתנאים קיצוניים של טמפרטורה גבוהה. משערים שתנאים כאלו התקיימו ביקום הקדום, כעשר מיקרו-שניות לאחר המפץ הגדול. ייתכן שהיא נמצאת גם בכוכבי קווארקים - כוכבים היפותטיים שנוצרים בגלעיני כוכבי נייטרונים מסיביים במיוחד.
ניסיונות ראשונים ליצור פלזמת קווארקים-גלואונים נעשו בשנות השמונים של המאה ה-20. הפלזמה נוצרה לראשונה בניסוי בשנת 2010 במאיץ LHC בטמפרטורה של כעשרה מיליוני מיליונים מעלות קלווין (1013). התנאים להיווצרות הפלזמה מתקיימים כאשר האנרגיה של היונים המתנגשים גבוהה מספיק. פלזמת קווארקים-גלואונים נוצרת לזמן קצר מאוד, והיא מתגלה רק באמצעות ניתוח מדוקדק של החלקיקים שנוצרים לאחר שהפלזמה מתקררת.
הערות שוליים

↑  ‏אבי בליזובסקי, ‏עוד נקודת ציון במאיץ ההדרונים הגדול LHC: חיקוי הרגע שלאחר המפץ הגדול, באתר "הידען", 09.11.10
פרארי FF

| --- | --- |

 מאפיינים כלליים
 יצרן:  פרארי
 שנות ייצור:  2011–2015
 הרכבה:  איטליה איטליה: מפעל פרארי במרנלו
 מודל קודם:  פרארי 612 סקאלייטי
 מודל אחריו:  פרארי GTC4Lusso
 חברת אם:  פיאט
 סיווג:  מכונית ספורט (גראן טוריסמו)
 פלטפורמה:  3 דלתות האצ'בק
 אורך:  4,907 מ"מ
 רוחב:  1,953 מ"מ
 גובה:  1,379 מ"מ
 משקל:  1,880 ק"ג
 בסיס גלגלים:  2,990 מ"מ
 מפרט טכני
 מנוע:  6,262 סמ"ק, בתצורת V12. הספק מרבי: 651 כ"ס ב-8,000 סל"ד. מומנט מרבי: 70 קג"מ ב-6,000 סל"ד
 הילוכים:  מצמד כפול 7 מהירויות חצי אוטומט
 מהירות מרבית:  335 קמ"ש
פרארי FF היא מכונית גראן טוריסמו איטלקית שיוצרה על ידי חברת פרארי בשנים 2016-2011. זוהי מכונית בעלת 4 מושבים ובעלת הנעה 4X4 (ה-FF פירושו "Ferrari Four"). זהו הדגם הראשון של פרארי בעל הנעה 4X4. יש לה דלת קופה גדולה ודלת נפתחת מאחור בסגנון האצ'בק. היא תוכננה להחליף את הפרארי 612 סקאלייטי גראן טוריסמו. גודלה מאפשר נסיעה של 4 נוסעים כאשר מאחורה יש מספיק רווח על מנת להושיב 2 מבוגרים. ה-FF מגיעה למהירות מרבית של 335 קמ"ש ומאיצה מ-0 ל-100 ב-3.7 שניות. פרארי ציינה כי ה-FF היא מכונית ארבעה מושבים המהירה בעולם עם שחרורה לציבור. 800 מכוניות מדגם זה יוצרו בשנה הראשונה ליציאתה.
נתונים טכניים > מנוע

בזמן הצגתה לפרארי FF היה את המנוע בעל הנפח הגדול ביותר למכונית כביש שיוצר על ידי פרארי אי פעם. מנוע המכונית הוא בתצורת V12 בנפח של 6,262 סמ"ק המייצר 651 כ"ס ב-8,000 סל"ד ובעל מומנט מרבי של 70 קג"מ ב-6,000 סל"ד.
נתונים טכניים > הילוכים

ל-FF תיבת הילוכים חצי אוטומטית בעלת מצמד כפול ו-7 מהירויות בדומה לתיבות הקיימות בפרארי F12 ברלינטה, פרארי 458 איטליה ופרארי קליפורניה.
נתונים טכניים > מערכת 4 גלגלים

מערכת ה-4 גלגלים החדשה, בעלת פטנט רשום של פרארי, נקראת 4RM. היא קלה בסביבות ה-50% יותר ממערכות רגילות ומייצרת כוח בצורה חכמה לכל אחד מ-4 הגלגלים בהתאם לצורך.
עיצוב

לפרארי FF אותה שפת עיצוב בדומה למכוניות פרארי אחרות. הפנסים הקדמיים הנמשכים לאחור כמו של הפרארי 458 איטליה וצמד הפנסים האחוריים בצורת עיגול בדומה ל-458 איטליה ולפרארי 599 GTB פיוראנו.
השילוב של האצ'בק ומושבים אחוריים מתקפלים מעניקים ל-FF קיבולת מטען בין 450 ל-800 ליטר.
פינגווין החגורה

| פינגווין החגורה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פינגווינאים
תת־סדרה:: תרופודה
משפחה:: פינגוויניים
סוג:: פינגווין החגורה
שם מדעי
 Spheniscus ‏בריסון, 1760

פינגווין החגורה (שם מדעי: Spheniscus) הוא סוג פינגווינים בינוניים החיים באמריקה הדרומית, איי גלאפגוס ואף בדרום אפריקה, אבל לא באנטארקטיקה כמו שאר סוגי הפינגווינים, אם כי בקרבת זרמי מים קרים בדרך כלל. צבעם הוא שחור עם בטן בעלת פס אחד או יותר שחורים לאורכה, והוא שנתן להם את שמם.
מינים

בסוג זה 4 מינים:
פינגווין מגלן (Spheniscus magellanicus) - הנפוץ ביותר. חי לאורך חופים באמריקה הדרומית בארגנטינה ואיי פוקלנד.
פינגווין גלאפגוס (Spheniscus mendiculus) - אנדמי לאיי גלאפגוס ונתון בסכנת הכחדה. ראשו שחור לגמרי.
פינגווין שחור-רגל (Spheniscus demersus) - הפינגווין היחיד החי בטבע באפריקה. קולו חזק ביותר ומזכיר נעירה של חמור. הוא מצוי בסכנה חמורה.
פינגווין הומבולדט (Spheniscus humboldti) - חי באמריקה הדרומית בפרו ובצ'ילה. בסיס המקור שלהם ורוד.
מינים נכחדים:
Spheniscus anglicus
Spheniscus chilensis
Spheniscus megaramphus
Spheniscus muizoni
Spheniscus urbinai
המין Spheniscus predemersus, הועבר לסוג עבר לסוג Inguza.
כל המינים בסכנת הכחדה או קרובים לסיכון, בעיקר עקב זרמי אל ניניו הפוגעים ביצורי הפלנקטון וגם בגלל זיהום אנושי כמו דליפת נפט לים.
פרארי FXX

| --- | --- |

 מאפיינים כלליים
 יצרן:  פרארי
 שנות ייצור:  2005–2007
 יחידות שיוצרו:  30
 הרכבה:  איטליה איטליה: מפעל פרארי במרנלו
 מודל אחריו:  פרארי FXX K
 חברת אם:  פיאט
 סיווג:  מכונית מרוץ
 מרכב:  מנוע אחורי-מרכזי
 אורך:  4,832 מ"מ
 רוחב:  2,040 מ"מ
 גובה:  1,127 מ"מ
 משקל:  1,155 ק"ג (ריק)
 בסיס גלגלים:  3,700 מ"מ
 מפרט טכני
 מנוע:  V12 צילינדרים, בנפח 6.3 ליטר, המפיק 800 כ"ס ב-8,500 סל"ד
 הילוכים:  תיבת הילוכים חצי אוטומטית בעלת שישה הילוכים
 מהירות מרבית:  345 קמ"ש
 קשר:  פרארי אנזו, מזראטי MC12
 מעצב:  פרנק סטיבנסון (אנ')
פרארי FXX שהוסבה לשימוש בדרכים
פרארי FXX אבולושיין
פרארי FXX (באיטלקית: Ferrari FXX) היא מכונית מרוץ מתוצרת יצרנית הרכב האיטלקית פרארי, אשר יוצרה בין השנים 2007–2005 באיטליה.
סקירה

פרארי FXX מבוססת על טכנולוגיות בהן נעשה שימוש בדגם האנזו פרארי, שייצורו הסתיים בשנת 2004, בתוספת של פיתוחים נוספים שעתה החברה. רוכשי המכונית שילמו 2 מיליון ליש"ט תמורתה, אך לא מקבלים את המכונית לחזקתם. המכונית נשארת בידי החברה והבעלים יכולים לעשות בה שימוש בימי מסלול מיוחדים הנקבעים בידי החברה. טכנאים של החברה בוחנים את המכונית לפני ואחרי כל נסיעה. במכונית קיימת מערכת טלמטריה המנטרת את ביצועי המכונית והנהג בזמן אמת ומספקת מגוון רחב של נתונים המשמשים את צוותי הפיתוח של פרארי. בנוסף, לאחר כל נסיעה הנהגים מתושאלים על ידי נציגי החברה במטרה לאסוף עוד ידע רלוונטי. מזראטי, חברת האחות של פרארי, פיתחה מכונית דומה, מזראטי MC12 למטרה זו כאשר ההבדל היחיד הוא שהבעלים יכולים לשמור על המכונית בחזקתם. למבורגיני אסנזה SCV12 היא מכונית מסלול נוספת, שנשמרת גם היא, בחזקת הלקוחות .
30 יחידות בלבד יוצרו מדגם ה-FXX‏. 29 יחידות נמכרו מראש ללקוחות עבר של פרארי. היחידה ה-30 והאחורנה שיוצרה נמסרה לנהג המרוצים של פרארי מיכאל שומאכר כשפרש ממרוצי הפורמולה 1 בסוף שנת 2006 כאות הוקרה על הישגיו. ה-FXX של שומאכר שונה מהאחרים בכך שהיא בצבע שחור ללא פס, והיא בעלת גלגלים אדומים מעוטרים עם הלוגו האישי שלו שתפור על מושבי המכונית
מבנה

בדומה לדגם האנזו פרארי, גם ב-FXX המנוע הוא מנוע מדגם F140 V12, אבל בנפח והספק שונים. נפח המנוע גדל מ-6.0 ליטרים ל-6.3 ליטרים. הספק המנוע עלה מ-651 כ"ס ל-789 כ"ס. המנוע הוא אחורי-מרכזי בעל הנעה אחורית. שלדת הרכב והמרכב בנויים מסיבי פחמן, עם תת-מסגרת אחורית העשויה מסגסוגת.
תיבת ההילוכים היא חצי-אוטומטית בעלת שישה הילוכים. התיבה היא חלק מהפיתוח של פרארי המאפשר החלפת הילוך בפחות מ-100 מילישנייה. מערכת הבלמים עשויה מסיבי פחמן מחוזקים מתוצרת ברמבו. גלגלי הרכב הם בקוטר 19 אינץ' וכוללים צמיגי מרוץ חלקים. דלתות הרכב הפ בתצורת "פרפר" (אנ').
התאוצה בין 0–100 קמ"ש היא 2.77 שניות והמהירות המרבית עומדת על 345 קמ"ש.
פרארי FXX אבולושיין

סדרת רכבי FXX המשיכה עם גרסת ה-FXX אבולושיין (FXX Evoluzione) שיוצרה בין השנים 2007–2009. גרסה זאת הציגה מספר שינויים ושדרוגים שהגבירו את ביצועי המכונית ביחס לדגם הסטנדרטי. הספק המנוע גדל ל-848 כ"ס ב-9,500 סל"ד ותאוצת המכונית מ-0 ל-100 ירדה ל-2.5 שניות. זמן התגובה של מערכת ההילוכים קוצר ל-60 מילישנייה, 20 מילישניות פחות מהתיבה ב-FXX. שינויים אוירודינמיים ושיפור במערכת בקרת המשיכה איפשרו ביצועים טובים יותר בנסיעה על מסלול המרוצים.
הערות שוליים

↑  אפשר לקנות אך אי אפשר לשמור אצלך, באתר roadandtrack, ‏1 בספטמבר 2016
↑  הסבר מפורט על התוכנית המשונה של פרארי, באתר פרארי
↑  מנוע וכ"ס ל-FXX, באתר automobile
| פרארי |
| --- | --- | --- |
| אישיים | אנצו פרארי - מייסד החברה • ג'ון אלקן יו"ר ומנכ"ל החברה הנוכחי • פיירו פרארי - סגן היו"ר (בנו של אנצו פרארי) • פלאביו מאנזוני (המעצב הראשי) |  |
| כלי רכב נוכחיים | פרארי 812 סופרפאסט • פרארי פורטופינו • פרארי מונזה SP • פרארי F8 טריבוטו • פרארי SF90 סטרדלה • פרארי רומא • פרארי 296 GTB • פרארי דייטונה SP3 |  |
| פארקים | פרארי וורלד • פרארי לנד |  |
| מוזיאונים | מוזיאון פרארי • מוזיאון קאסה אנצו פרארי |  |
| מפעלים | מפעל פרארי במרנלו |  |
| מרוצים | פיוראנו (מסלול מרוצים) • סקודריה פרארי • אקדמיית פרארי לנהגים |  |
| מנועי פרארי | V6 F1 טורבו • F163 • F160 • F154 • F140 |  |
| שונות | פרארי בהתאמה אישית • פרארי אן. וי - חברת החזקות המחזיקה בבעלות פרארי |  |
|  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  |
פקלברוק (מחוז)

מיקום המחוז באוסטריה עילית
פקלברוק (Vöcklabruck) הוא מחוז במערב באוסטריה עילית שבאוסטריה. אוכלוסייתו נכון ל-2001 מנתה 126,599 תושבים והמחוז משתרע על 1,084.26 קמ"ר. במחוז ישנן 49 עיירות ו-3 ערים, ובירתו היא העיר פקלאברוק שהיא גם הגדולה ביותר בו.
ערים ועיירות > ערים

פקלאברוק
אטאנג פוכהיים
שוואננשטט